Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 144/13/2202	Galanta, 12.1.2015
EEČ : 2-17-15-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.7.2013, spisová značka 3 Pv 144/13/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

dňa 17.01.2013 v čase od 14,30 h do 15,00 h v katastri obce XXXXX z pozemku nepatriaceho do lesného pôdneho fondu, ktorý obhospodaruje XXXXX odcudzil 0,22 m3 drevnej hmoty odrody agát, čím pre poškodenú XXXXX spôsobil škodu vo výške 0,23Eur, hoci bol za obdobný čin postihnutý Obvodným úradom v Galante, odborom všeobecnej vnútornej správy rozhodnutím sp. zn. ObÚ-XXXXX zo dňa 17.05.2012, právoplatný dňom 17.05.2012.

Uznesením prokurátora Okresnej prokuratúry XXXXX zo dňa 24.7.2013, spisová značka 3 Pv 144/13/2202, bola určená obvinenému skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry v Galante č. 3Pv 144/13-10 zo dňa 23.07.2013 bolo podľa § 216 ods. 1 Trestného poriadku podmienečne zastavené trestné stíhanie vedené proti obvinenému ml. XXXXX za prečin krádeže podľa  § 212 ods. 2 písm. f) Trestného zákona.
   
	Uznesenie nadobudlo právoplatnosť dňa 02.08.2013. Podľa § 216 ods. 2 Trestného poriadku bola obvinenému v rozhodnutí uložená skúšobná doba v trvaní  dvanásť (12) mesiacov, počas ktorej mu neboli uložené osobitné  obmedzenia ani povinnosti. Skúšobná doba obvinenému uplynula dňa 02.08.2014.

	Vykonaným šetrením bolo zistené, že obv. ml. XXXXX počas plynutia skúšobnej doby nebol odsúdený, ani nebol prejednávaný za priestupok na Obvodnom úrade. Dvakrát v priebehu skúšobnej doby bol postihnutý blokovou pokutou za priestupok; išlo o priestupky v cestnej doprave. XXXXX ho hodnotí kladne, nebol prejednávaný komisiou pre verený poriadok, v obci sa správa slušne. Podľa správy Úradu práce, sociálnych vecí a rodiny XXXXX obvinený žije v spoločnej domácnosti so svojou družkou, obaja sú zamestnaní, majú jedno maloleté dieťa, ktoré je zverené do náhradnej osobnej starostlivosti matke obvineného. Iné informácie o mladistvom XXXXX Úrad práce, sociálnych vecí a rodiny XXXXX, Oddelenie sociálnoprávnej ochrany dedí a sociálnej kurately nemá.
 
	Vzhľadom k tomu, že obvinený v skúšobnej dobe viedol riadny život, nespáchal žiadny  trestný čin a v súčasnej dobe nie je proti nemu vedené žiadne trestné stíhanie. Skutočnosť, že počas plynutia skúšobnej doby bol dva razy postihnutý blokovou pokutou za priestupok v cestnej doprave nie je takej závažnosti, že by tvorila prekážku na osvedčenie obvineného. Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jarmila Pastýriková
prokurátorka